Crita cekak luwih praktis lan komunikatif katimbang karya sastra liyane kalebu kumpulan crita cekak Banjire Wis Surut. Crita cekak-crita cekak kang ana ing kumpulan crita cekak Banjire Wis Surut duweni tema kang mirib lan ngemu nilai- nilai, mula perlu dirembug struktur naratipe sarta nilai-nilai kang ana ing sajrone supaya para maos luwih mangerteni isine. Prekara kang dirembug yaiku kepiye struktur naratipe lan nilai-nilai apa wae kang ana ing kumpulan crita cekak Banjire Wis Surut. Gegayutan karo prekara kasebut panaliten iki duweni tujuwan kanggo mangerteni struktur naratip lan mangerteni nilai-nilai kang ana ing kumpulan crita cekak Banjire Wis Surut. Panaliten iki nggunakake metode struktural naratip kang kadhasarake saka teori strukturalisme naratip. Data panaliten kajupuk saka wolung crita cekak kang ana ing kumpulan crita cekak Banjire Wis Surut kang ngandhut nilai-nilai. Wolung crita cekak kasebut yaiku “Sunar Dewanti”,” Banjire Wis Surut”, “Mojang Kamojang”, “Kasep”, “Panjaluke Mbak Widya”, “Lien Nio Atimu Putih, “Turis”, “Cacat”. Sumber data panaliten iki yaiku buku kumpulan crita cekak Banjire Wis Surut kang gunggunge ana 17 crita cekak. Asil panaliten kumpulan crita cekak Banjire Wis Surut struktur naratipe arupa prastawa lan wujud.